BMD-4
BMD-4 (БМД-4 ruscha: Боевая Машина Десанта 4-й модели) — bu havo-desant qoʻshinlari askarlarini tashish, uning harakatchanligini, qurollanishini va jang maydonida xavfsizligini oshirish uchun moʻljallangan rus jangovar kuzatuvli amfibiya mashinasi. Jangovar transport vositasi parashyut, parashyut-reaktiv yoki qoʻnish usuli bilan havo avia-desant tashish usuli bilan tashiladi. Qurol-yarogʻ majmuasi Tula davlat unitar korxonasi "Asboblar konstruktorlik byurosi" tomonidan ishlab chiqilgan. BMD-4 BMD-3 ("Baxcha") bazasida yaratilgan, ammo jangovar quvvatda undan 2,5 baravar yuqori. 2016-yil 28-aprelda Rossiya Havo-desant kuchlari tomonidan mutlaqo yangi havo-desant jangovar vositasi BMD-4M, 4-modeldagi modernizatsiyalashtirilgan havo-desant jangovar mashinasi rasman qabul qilindi.